
BRATISLAVA – PODUNAJSKÉ BISKUPICE
Trojičné námestie 11, 825 61 Bratislava

Materiál určený na rokovanie: 

Miestna rada


:     15.12.2022 
Miestne zastupiteľstvo
:     20.12.2022

Návrh 
zámeru nájmu nebytových priestorov  v ZŠ Vetvárska 7, 821 06 Bratislava

o výmere 63, 95 m2 v k. ú. Podunajské Biskupice 

formou obchodnej verejnej súťaže (OVS) 
 v zmysle § 9a ods. 1 písm. a) zákona SNR č. 138/1991 Zb. o majetku obcí 
v znení neskorších predpisov

Predkladá:




Materiál obsahuje:
Ing. Roman Lamoš



-  návrh uznesenia

starosta mestskej časti

            -  dôvodová správa







-  podmienky obchodnej verejnej súťaže

Zodpovedný: 
Ing. Boris Hurbanič

prednosta

Spracovateľ:
Mgr. Monika Nagyová

riaditeľka ZŠ
Vyjadrenie miestnej rady dňa 15.12.2022
UZNESENIE 4/2022-2026/MR

Miestna rada odporúča miestnemu zastupiteľstvu schváliť predložený návrh uznesenia.

Návrh  uznesenia
Uznesenie č. : .....................................
Miestne zastupiteľstvo Mestskej časti Bratislava – Podunajské Biskupice po prerokovaní:
A: schvaľuje:
zámer nájmu  nebytových priestorov v ZŠ Vetvárska 7, 821 06 Bratislava o výmere 63, 95 m2 v k. ú. Podunajské Biskupice formou obchodnej verejnej súťaže (OVS) v zmysle § 9a  ods. 1 písm. a) zákona SNR č. 138/1991 Zb. o majetku obcí v znení neskorších predpisov  s nasledovnými podmienkami:
I. Podmienky obchodnej verejnej súťaže  

Obchodnú verejnú súťaž vyhlási Základná škola s MŠ s VJM – Alapiskola és Óvoda, Vetvárska 7, 821 06 Bratislava, zastúpená Mgr. Monikou Nagyovou – riaditeľkou,  IČO: 31 748 198, podľa § 9a ods. 1a) Zákona  č. 138/1991 Zb. o majetku obcí, v znení neskorších predpisov  podľa § 281 a nasl. Zákona č. 513/1991 Zb. Obchodný zákonník v znení neskorších predpisov o najvhodnejší návrh na uzavretie nájomnej zmluvy k predmetným nebytovým priestorom .
1. Prenajímateľ/vyhlasovateľ:
Základná škola s MŠ s VJM – Alapiskola és Óvoda, Vetvárska 7, 821 06 Bratislava, zastúpená Mgr. Monikou Nagyovou, riaditeľkou, IČO: 31748198

2. Predmet obchodnej verejnej súťaže:
Nájom nebytových priestorov nachádzajúcich sa na prízemí budovy Základnej školy s MŠ s VJM – Alapiskola és Óvoda, v k. ú. Podunajské Biskupice, na parcele č. 2/6 a 2/7, súpisné č. II. 10120/7 na ul. Vetvárska 7, 821 06 Bratislava s možnosťou využitia vo finančnom sektore (banky, poisťovne, sporiteľne), sídlo firmy, kancelárske účely, poskytovanie služieb a iné (okrem prevádzkovania herní, stávkových kancelárií, záložní a prevádzok poskytujúcich alkoholické nápoje).
Celková výmera priestorov je 75 m2  (z toho 11,05 m2 je verejná zóna pre OTP banku). Výmera ostatného priestoru na prenájom je 63,95 m2 . 

Doba nájmu bude stanovená na 3 roky od podpísania nájomnej zmluvy, s tým, že pokiaľ bude nájomca riadne plniť povinnosti vyplývajúce z nájomnej zmluvy, prenajímateľ sa zaväzuje po uplynutí doby nájmu opätovne a prednostne ponúknuť nájomcovi predmet nájmu do nájmu. Výška nájomného je minimálne  705,- € mesačne. Úhrady za služby spojené s dodávkou tepla, vody, spotreby elektriny bude nájomca hradiť vlastným menom na základe samostatnej zmluvy uzatvorenej medzi nájomcom a dodávateľom služieb.
3. Kontaktná osoba prenajímateľa/vyhlasovateľa: 

Meno a priezvisko: Mgr. Monika Nagyová

Číslo telefónu: 0905/764 539

E-mail: skola.vetvar@gmail.com 

4. Požadované náležitosti súťažného návrhu na uzavretie nájomnej zmluvy: 
a) Záujemca o prenájom nebytových priestorov podáva písomnú žiadosť o uzatvorení zmluvy o nájme na adrese ZŠ s MŠ s VJM – Alapiskola és Óvoda, Vetvárska 7, 821 06 Bratislava. Žiadosť doručená  e-mailom nebude akceptovaná.

b) Záujemca, fyzická osoba – podnikateľ, priloží ku žiadosti výpis zo živnostenského registra – nie starší ako 1 mesiac.

c) Právnická osoba priloží ku žiadosti aktuálny výpis z obchodného registra, ak ide o právnickú osobu zapísanú v obchodnom registri,  alebo iný doklad preukazujúci právnu subjektivitu, ak ide o právnickú osobu, ktorá sa nezapisuje do obchodného registra (napr. zriaďovateľská listina, registrované stanovy, zmluva o spoločenstve, potvrdenie o registrácii). 

d) Predmet žiadosti o prenájom.

e) Výška navrhovaného nájmu za predmetný nebytový priestor, v prípade, že nájomca navrhuje inú sumu než je to uvedené v tomto vyhlásení  v bode 2. 

f) Účel využitia predmetného nebytového priestoru.
5. Podmienky účasti v súťaži a súťažné podmienky:
5.1. Súťažný návrh musí byť spracovaný v slovenskom jazyku.

5.2. Predložený návrh nie je možné odvolať po uplynutí lehoty stanovenej vo vyhlásení súťaže na predkladanie návrhov.

5.3. Fyzická osoba musí najneskôr v deň podávania súťažného návrhu dovŕšiť vek 18 rokov. Fyzické osoby – podnikatelia sú povinní predložiť spolu s návrhom originál výpisu živnostenského  oprávnenia nie starší ako 1 mesiac

5.4. Predložený návrh nie je možné meniť a dopĺňať, ani ho upravovať po uplynutí lehoty stanovenej vo vyhlásení súťaže na predkladanie návrhov.

5.5. Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.

5.6. Súťažné podmienky a podklady bude možné prevziať u Moniky Nagyovej, riaditeľky ZŠ s MŠ s VJM, Vetvárska 7, Bratislava – Podunajské Biskupice.
Súťažný návrh môže byť doručený  priamo  alebo poštou na adresu v ZŠ s MŠ s VJM – Alapiskola és Óvoda, Vetvárska 7, 821 06 Bratislava v zalepenej obálke s uvedením mena a poštovej adresy s označením: „Obchodná verejná súťaž nájom nebytových priestorov v ZŠ s MŠ s VJM – Alapiskola és Óvoda, Vetvárska 7, 821 06 Bratislava, k. ú. Podunajské Biskupice  NEOTVÁRAŤ“, v termíne určenom vo vyhlásení obchodnej verejnej súťaže na internetovej stránke vyhlasovateľa www.zsvetvarba.edupage.org, na úradnej tabuli Základnej školy s MŠ s VJM – Alapiskola és Óvoda  do 12.00 hod. V prípade doručenia návrhu poštou sa za deň doručenia považuje deň doručenia poštovej zásielky vyhlasovateľovi.

5.7. Obhliadku nebytových priestorov bude možné vykonať vo vopred dohodnutom termíne s riaditeľkou ZŠ s MŠ s VJM. 

5.8. Výsledky vyhodnotenia súťaže budú zverejnené na internetovej stránke www.zsvetvarba.edupage.org v lehote do 15 dní odo dňa vyhodnotenia obchodnej verejnej súťaže.

5.9. Vybratému účastníkovi súťaže bude v lehote do 15 dní odo dňa vyhodnotenia súťaže oznámený jej výsledok.

5.10. Vyhlasovateľ a vybratý účastník súťaže uzatvoria nájomnú zmluvu do 30 dní odo dňa vyhlásenia výsledku súťaže. V prípade, že návrh nájomnej zmluvy predložený vyhlasovateľom nebude víťazným uchádzačom podpísaný v lehote do 30 dní odo dňa vyhlásenia výsledkov obchodnej verejnej súťaže, platí domnienka, že víťazný uchádzač sa vzdal práv na uzatvorenie nájomnej zmluvy.

5.11. Vyhlasovateľ súťaže si vyhradzuje právo kedykoľvek zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na internetovej stránke www.zsvetvarba.edupage.org  

5.12. Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov oznámi vyhlasovateľ uchádzačom do 15 dní od rozhodnutia o odmietnutí.

5.13. Vyhlasovateľ si vyhradzuje právo  v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.

5.14. Vyhlasovateľ si vyhradzuje právo predĺžiť lehotu na oznámenie výberu najvhodnejšieho návrhu. V prípade jej predĺženia uverejní túto zmenu na internetovej stránke www.zsvetvarba.edupage.org  
5.15. Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaže a účastníci súťaže v plnej miere znášajú všetky náklady s ich účasťou v súťaži.

5.16. Vyhlasovateľ si vyhradzuje právo uzatvoriť nájomnú zmluvu výlučne len s víťazom súťaže.

6. Kritéria pre posudzovanie súťažných návrhov:
     6.1.     Kritériom pre posudzovanie súťažných návrhov je najvyššia ponúknutá cena. 

7. Uzávierka na podávanie súťažných návrhov:
Súťažné návrhy je možné podávať do 30 dní odo dňa vyhlásenia obchodnej verejnej súťaže.

V prípade, ak koniec lehoty pripadne na štátny sviatok, alebo na deň pracovného voľna, za posledný deň pre podávanie súťažných návrhov sa považuje najbližší pracovný deň.

V prípade, že sa do obchodnej verejnej súťaže neprihlási žiadny záujemca, je možné obchodnú verejnú súťaž opätovne vyhlasovať v pravidelných intervaloch, až kým nedôjde k výberu najvhodnejšieho návrhu.
II. Obchodná verejná súťaž bude vyhlásená  podľa schválených podmienok najneskôr do 90 dní odo dňa schválenia tohoto uznesenia na internetovej stránke vyhlasovateľa, t.z. www.zsvetvarba.edupage.org  ako aj na úradnej tabuli Základnej školy s MŠ s VJM – Alapiskola és Óvoda. 
V prípade, ak nebude v tejto lehote vyhlásená , toto uznesenie stratí platnosť. Termín a miesto na prevzatie súťažných podmienok a súťažných podkladov bude uvedený vo vyhlásení obchodnej verejnej súťaže na internetovej stránke vyhlasovateľa, t.z. www.zsvetvarba.edupage.org , ako aj na úradnej tabuli ZŠ s MŠ s VJM – Alapiskola és Óvoda do 90 dní od schválenia týchto podmienok v Miestnom zastupiteľstve Bratislava – Podunajské Biskupice. 
B: ukladá:
riaditeľke ZŠ s MŠ s VJM – Alapiskola és Óvoda  zabezpečiť vyhlásenie obchodnej verejnej súťaže a následne uzatvorenie nájomného vzťahu na nájom nebytových priestorov s víťazom obchodnej verejnej súťaže.
Dôvodová správa

Predmet:     nájom nebytových priestorov nachádzajúcich sa na prízemí budovy ZŠ s MŠ s VJM – Alapiskola és Óvoda, v k. ú. Podunajské Biskupice, na parcele č. 2/6 a 2/7, súpisné č. II. 10120/7 na ul. Vetvárska 7, 821 06 Bratislave.  Celková výmera priestorov je 75 m2  ( z toho 11,05  m2 je verejná zóna pre OTP banku). Výmera ostatného priestoru na prenájom je 63, 95 m2 .
Nájomca:      víťaz obchodnej verejnej súťaže

Skutkový stav:


Predmetné nebytové priestory nachádzajúce sa na prízemí budovy ZŠ s MŠ s VJM – Alapiskola és Óvoda, v k. ú. Podunajské Biskupice, na parcele č. 2/6 a 2/7, súpisné č. II. 10120/7 na ul. Vetvárska 7, 821 06 Bratislava o výmere 75 m2 mala v nájme OTP Banka Slovensko, a.s. od roku 2005. exOTP banka - ČSOB v súčasnosti využíva už len 11, 05 m2, a to na umiestnenie ATM /bankomat/. Výmera ostatného priestoru t. j. 63, 95 m2 od 1. februára 2015 nie je predmetom nájmu pre exOTP Banku - ČSOB. Po OTP banke sa nebytové priestory využívali na predaj floristického tovaru do 31.12.2022.
Na rokovanie miestneho zastupiteľstva predkladám návrh na nájom nebytových priestorov na  prízemí budovy ZŠ s MŠ s VJM – Alapiskola és Óvoda, v k. ú. Podunajské Biskupice, na parcele č. 2/6 a 2/7, súpisné č. II. 10120/7 na ul. Vetvárska 7, 821 06 Bratislave o výmere 63,95 m2 v súlade s § 9a ods. 1a) zákona SNR č. 138/1991 Zb. formou obchodnej verejnej súťaže.
Na základe hore uvedeného odporúčam schváliť podmienky obchodnej verejnej súťaže na nájom nebytových priestorov nachádzajúcich sa na prízemí budovy ZŠ s MŠ s VJM – Alapiskola és Óvoda, v k. ú. Podunajské Biskupice, na parcele č. 2/6 a 2/7, súpisné č. II. 10120/7 na ul. Vetvárska 7 v Bratislave v zmysle návrhu uznesenia .

